पाएं अपने शहर की ताज़ा ख़बरें और फ्री ई-पेपरडाउनलोड करें
पूर्व मुखिया करुप निवासी प्रदीप सिंह उर्फ मंटू सिंह की इलाज के दौरान वाराणसी में मौत हो गई है। बभनी पंचायत के पूर्व मुखिया को मंगलवार की देर शाम संदेहास्पद स्थिति में गोली लगी थी। जिन्हें परिजनों द्वारा प्राथमिक स्वास्थ्य केंद्र से रेफर करने के बाद एनएमसीएच जमुहार में भर्ती कराया था। स्थिति बिगड़ने के बाद जमुहार से उन्हें फ़ौरन चिकित्सक ने वाराणसी रेफर कर दिया। जहां इलाज के दाैरान उनकी माैत हाे गई। मौत की पुष्टि करते हुए थानाध्यक्ष सुशांत कुमार मंडल ने बताया कि घटना में मुखिया के दाहिने कनपटी में गोली लगने की जानकारी परिजनों द्वारा दी गई थी। बुधवार के दिन गोली से घायल मुखिया के भाई से हुई बातचीत में पता चला कि मुखिया मानसिक तनाव में चल रहे थे। शरीर से अधिक खून निकल जाने की वजह उनकी मौत हो गई। मामले में शव को पोस्टमार्टम के लिए भेज दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn